Melodifestivalen 2017

Melodifestivalen 2017 var den 57. utgaven av musikkonkurransen Melodifestivalen, Sveriges uttaking til Eurovision Song Contest 2017. Konkurransen ble arrangert av Sveriges Television og gikk direkte på SVT 1. Konkurransen besto av fire delfinaler, en sistesjanse og finalen i Stockholm lørdag 11. mars 2017. Vinneren ble Robin Bengtsson med sangen «I Can't Go On», han representerte dermed Sverige i Eurovision Song Contest 2017 i Kyiv i Ukraina i mai.

Konkurranseopplegg 

Til sammen deltok 28 sanger i konkurransen. Halvparten ble valgt ut av en fagjury, mens halvparten ble valgt ut av SVT selv. Deltakerne ble presentert på en pressekonferanse 30. november 2016. Vinnermelodien ble kåret som en kombinasjon av internasjonale fagjuryer og seernes stemmer. Dette var 16. året på rad at konkurransen ble holdt som en turné rundt om i Sverige – bestående av fire delfinaler, en «siste sjanse» og en finale. To bidrag fra hver delfinale gikk rett til finalen, mens de to siste kvalifiserte seg via andre sjansen, slik at det til sammen var ti låter i finalen. Finalen ble arrangert i Friends Arena i Stockholm lørdag 11. mars 2017.

Programlederne 
På en pressekonferanse 30. september 2016 ble de tre programlederne presentert: Clara Henry, David Lindgren og Hasse Andersson. Clara Henry har tidligere vært med i Melodifestivalen i 2014, da hun jobbet som webreporter og var ansvarlig for humoristiske innslag i TV-sendingene. De to øvrige programlederne har tidligere konkurrert i Melodifestivalen som artister; David Lindgren deltok i 2012, 2013 og 2016, mens Hasse Andersson deltok i 2015. Alle tre debuterer som programledere i Melodifestivalen.

Dato og hendelser

Melodifestivalens turnéplan 2017 
 Lørdag 4. februar 2017 – Delfinale 1, Scandinavium, Göteborg
 Lørdag 11. februar 2017 – Delfinale 2, Malmö Arena, Malmö
 Lørdag 18. februar 2017 – Delfinale 3, Vida Arena, Växjö
 Lørdag 25. februar 2017 – Delfinale 4, Skellefteå Kraft Arena, Skellefteå
 Lørdag 4. mars 2017 – Andre sjansen, SAAB Arena, Linköping
 Lørdag 11. mars 2017 – Finale, Friends Arena, Stockholm

Misnøye rundt vinneren 
Det var ble en del misnøye rundt at vinnerlåta vant på grunn av høye stemmer fra de internasjonale juryene, mens folket hadde Nano som favoritt.

Delfinalene 
Som årene før består Melodifestivalen av fire delfinaler, hver med sju deltakerlåter. Fra hver delfinale kvalifiserte de låtene med flest telefonstemmer seg direkte til finalen. Tredje- og fjerdeplassen kvalifiserte til andre sjansen. Fra andre sjansen kvalifiserte fire låter seg, slik at finalestartfeltet besto av tolv sanger.

Delfinale 1: Göteborg 

Delfinalen ble arrangert i Scandinavium i Göteborg lørdag 4. februar 2017.

Delfinale 2: Malmö 
Delfinalen vil sendes fra Malmö Arena i Malmö 11. februar 2017.

Delfinale 3: Växjö 
Delfinalen vil sendes fra Vida Arena i Växjö 18. februar 2017.

Delfinale 4: Skellefteå 
Delfinalen ble arrangert i Skellefteå Kraft Arena i Skellefteå 25. februar 2017.

Andre sjansen 
Andre sjansen ble arrangert i SAAB Arena i Linköping lørdag 4. mars 2017. Vinnerne i hver duell gikk videre til finalen i Stockholm lørdag 11. mars 2017.

Finale 

Finalen ble sendt direkte fra Friends Arena i Stockholm lørdag 11. mars 2017. Dette er resultatene:

Se også 
 Sverige i Eurovision Song Contest

 Eurovision Song Contest 2017

 Melodi Grand Prix 2017

Referanser 

Eurovision Song Contest 2017